Færsnes

Færsnes Gjestegård (Vegårshei,16/3) er en gammel gård i Vegårshei kommune i Aust-Agder.

Gården ligger på høyden mellom innsjøene Vegår og . 

 Historie 
Historien om Færsnes strekker seg helt tilbake til bronsealderen og jorda på Færsnes har blant annet gjemt på ei øks i bronse, selve gården antas å være fra 1200-tallet og var en av mange gårder som ble ødegårder under svartedauden. I nær tilknytning til gården finnes det også flere hauger som man antar er gravhauger.Halvard Tveiten: Vegårshei i eldre tid

 Gårdsnavnet 
Navnet er trolig sammensatt av ordene ferd og nes. På et skjøte fra 1748 er navnet skrevet Færesnæs.

 Bygninger 
Det eldste huset på gården skriver seg fra 1748. Øvrige bygninger er av nyere dato og blant disse Norges eneste røykbadstue som er i bruk.Esten Borgos, Anne-Karine Strøm: Håndplukket – gode opplevelser i Norge; ISBN 9788279590903 Låven og Tårnhuset med sin særegne sekskantede form ble oppført i 2001 og Langhuset i 2007.

 Driftsform 
Gården er et typisk småbruk i Indre Agder med et totalareal på i underkant av 500 da, hvorav ca. 30 da er dyrket mark. Rundt gården vokser det mer enn 100 frukttrær. Gårdsdriften baserer seg i dag primært på turisme og hadde om lag 5000 overnattinger i 2007.

26. april 2007 ble det nye Langhuset på Færsnes Gjestegård offisielt åpnet av fylkesmann Hjalmar I. Sunde.Fylkesmannen i Aust-Agder - Færsnes Gjestegård - åpning av Langhuset   Innovasjon Norge sammen med reiselivsbransjen valgte ut Færsnes som en av 50 severdige turistattraksjoner i brosjyren «Spennende og annerledes opplevelser i Norge 2008».VG - 50 gode reiseopplevelser - i Norge Stedet ble også tildelt Innovasjon Norges bygdeutviklingspris for Aust-Agder i 2003.

 Referanser 

 Eksterne lenker 
 Færsnes Gjestegård 

Kategori:Bosetninger i Vegårshei
Kategori:Turisme i Agder
Kategori:Gårder i Agder